In nomine... Ego Guido dictus Limorz de Diuione, cordubernarius... uendo... quamdam petiam uineae liberam ab omni onere et seruitude pro decima tantum sitam in finagio de Fontanis, scilicet en Champelus, inter uineam heredum Thierrici Bonoise et cheminum de Charme et extendit se in longitudinem a uinea Colini Graindorge, usque ad uineam Pariseti Uontour et continet dicta petia circa quinque quarteria; item quamdam petiam uineae sitam in finagio de Aquaeductu desuper Aigias et continet circa quinque quarteria et est iuxta uineam magistri et fratrum sancti Antonii Pontis Norgiarum et uineam dominae Sarrae; item quamdam petiam uineae sitam in eodem finagio, scilicet in Plantis, iuxta uineam Hugonis Bernardini et uineam Margaretae, relictae Saauot et circiter iornale et dimidium continet; item quamdam petiam uineae sitam in dicto finagio, quae continet circa unum quarterium et est iuxta uineas Geleberti de Aquaeductu hinc et inde. Quam quidem uenditionem omnium rerum praedictarum feci, precio centum et tresdecim librarum Uiennensium de quibus plenam, perfectam solutionem et integram habui et recepi a dictis... Hanc autem uenditionem ego Margareta, uxor dicti uenditoris laudo, uolo et concedo et eidem uenditioni meum consensum praebui et assensum; insuper uero nos praedictus Guido et dicta Margareta tenemur et promittimus quilibet insolidum per stipulationem sollemnem et per iuramenta... Actum in praesentia Hugonis de Cabilone..., Guillelmi Ancurrense et Ioannis Iudei... Sigillatum in cera flaua, sub duplici cauda pergameni.